Document ID: 31997D0375

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Ιουνίου 1997 με την οποία επιτρέπεται στο Ηνωμένο Βασίλειο να εφαρμόσει ένα προαιρετικό μέτρο κατά παρέκκλιση του άρθρου 17 της έκτης οδηγίας (77/388/ΕΟΚ) περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (97/375/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την έκτη οδηγία (77/388/ΕΟΚ) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27,
την πρόταση της Επιτροπής,
Εκτιμώντας:
ότι, δυνάμει του άρθρου 27 παράγραφος 1 της οδηγίας 77/388/ΕΟΚ, το Συμβούλιο δύναται, προτάσει της Επιτροπής, να επιτρέπει, ομοφώνως, σε κάθε κράτος μέλος τη λήψη ειδικών μέτρων, κατά παρέκκλιση από την παρούσα οδηγία, με σκοπό την απλοποίηση της εισπράξεως του φόρου ή την αποτροπή ορισμένων περιπτώσεων φοροδιαφυγής ή φοροαποφυγής 7
ότι, σύμφωνα με τη διαδικασία που προβλέπεται από το άρθρο 27 παράγραφοι 1 έως 4 της οδηγίας 77/388/ΕΟΚ, επετράπη στο Ηνωμένο Βασίλειο, σύμφωνα με την απόφαση 93/111/ΕΟΚ (2), να εφαρμόσει μέτρο παρέκκλισης από το άρθρο 17 παράγραφος 1 της εν λόγω οδηγίας, μέχρι τις 31 Δεκεμβρίου 1996 7
ότι το Ηνωμένο Βασίλειο, με επιστολή που πρωτοκολλήθηκε στην Επιτροπή στις 19 Νοεμβρίου 1996, ζήτησε να παρατείνει την εν λόγω παρέκκλιση 7
ότι τα λοιπά κράτη μέλη ενημερώθηκαν για την αίτηση του Ηνωμένου Βασιλείου στις 18 Δεκεμβρίου 1996 7
ότι αυτό το ειδικό μέτρο παρέκκλισης εκ του άρθρου 17 παράγραφος 1 της οδηγίας 77/388/ΕΟΚ εντάσσεται σε ένα προαιρετικό σύστημα φορολόγησης επιχειρήσεων των οποίων ο ετήσιος κύκλος εργασιών είναι μικρότερος από 400 000 λίρες στερλίνες, και βασίζεται στο άρθρο 10 παράγραφος 2 τρίτο εδάφιο της εν λόγω οδηγίας, το οποίο επιτρέπει την αναβολή της πληρωμής του φόρου μέχρι να εισπραχθεί το τίμημα 7
ότι το Ηνωμένο Βασίλειο επιθυμεί να αυξήσει το ανώτατο όριο του κύκλου εργασιών από 350 000 λίρες στερλίνες σε 400 000 λίρες στερλίνες, προκειμένου να ληφθεί υπόψη ο πληθωρισμός 7
ότι, λαμβανομένου υπόψη του αριθμού των επιχειρήσεων που έχουν ήδη επιλέξει το απλοποιημένο σύστημα και της περιορισμένης διάρκειας αυτής της παράτασης, η παρέκκλιση μπορεί να γίνει αποδεκτή 7
ότι η εν λόγω παρέκκλιση δεν έχει αρνητικές επιπτώσεις επί των ιδίων πόρων των Ευρωπαϊκών Κοινοτήτων που προέρχονται από το ΦΠΑ 7
ότι η Επιτροπή εξέδωσε, στις 10 Ιουλίου 1996, πρόγραμμα εργασίας βασιζόμενο σε μια σταδιακή μετάβαση σε ένα νέο κοινό σύστημα ΦΠΑ 7
ότι η τελευταία δέσμη των προτάσεων πρέπει να υποβληθεί μέχρι τα μέσα του 1999 και προκειμένου να καταστεί δυνατή η αξιολόγηση της συνοχής της παρέκκλισης με τη συνολική προσέγγιση του νέου κοινού συστήματος ΦΠΑ, η άδεια χορηγείται μέχρι τις 31 Δεκεμβρίου 1999,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατά παρέκκλιση των διατάξεων του άρθρου 17 παράγραφος 1 της οδηγίας 77/388/ΕΟΚ, επιτρέπεται στο Ηνωμένο Βασίλειο να εφαρμόσει ένα προαιρετικό μέτρο μέχρι τις 31 Δεκεμβρίου 1999 βάσει του οποίου οι επιχειρήσεις των οποίων ο ετήσιος κύκλος εργασιών δεν υπερβαίνει τις 400 000 λίρες στερλίνες θα μεταθέτουν το δικαίωμα προς έκπτωση του φόρου μέχρι τη στιγμή που ο φόρος αυτός θα καταβληθεί στον προμηθευτή.
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βόρειας Ιρλανδίας.
Λουξεμβούργο, 9 Ιουνίου 1997.

Labels: 2
15
4
18